[{"text_idx": "#000002", "text": "En la batalo kontrau\u0306 la pakaj\u0302aj\u0302 rubaj\u0302oj esploristo el Graz vetas pri naturaj, biologie malkomponeblaj kaj recikleblaj materialoj.\nTiel li volas redukti plastajn forj\u0302etaj\u0302ojn kaj kontribui al la protekto de la klimato."}, {"text_idx": "#000003", "text": "Pakaj\u0302o por muesli-cerealoj konsistas ekstere el stabila kartono, interne saketo el plasta foliaj\u0302o tenas la avenajn flokojn fres\u0302aj kaj krustecaj.\n\"Tio funkciu estonte ankau\u0306 pli konvene por medio kaj klimato\", diras la sciencisto de la Instituto pri biobazitaj produktoj kaj papertekniko c\u0302e la Teknika Universitato en Graz.\nEn la esplorprojekto \"Papspray\" (s\u0302prucaj\u0302o sur papero) li volas montri eblecojn kiel oni povas rezigni pri la sintetike produktita saketo kaj anstatau\u0306e povas meti specialan biobazitan tavolizon de surfaco sur kartonon.\n\"C\u0302e multaj nutraj\u0302oj ujoj el polietileno kaj aliaj plastaj\u0302oj servas al la protekto de la produkto por garantii longan konserveblecon\", li klarigas.\n\"Tiun funkcion nun transprenu la tavolizo.\"\nG\u0302i interalie prizorgu kiel bariero ke neniu aero enpenetru en la internon de la pakaj\u0302o kaj ke la nutraj\u0302oj ne putru."}, {"text_idx": "#000006", "text": "Alternativo por tavolizo estus anstatau\u0306i la plastan saketon en la kartono per foliaj\u0302o el biobazita materialo.\nAnkau\u0306 por tio tau\u0306gas biopolimeroj.\n\"Oni tiucele tamen devus enkonduki novajn procezajn teknologiojn au\u0306 modifi la biopolimerojn tiel ke ili estos prilaboreblaj per la kutimaj procedoj por naftobazitaj plastaj materialoj\".\nRestas el ekologia vido ankorau\u0306 la demando pri forzorgado.\nEstas celo ke la tuta pakaj\u0302materialo, konsistanta el kartono kaj el biopolimero, estu reciklebla, por ke lau\u0306 la senco de la recikla ekonomio la enmetita energio ne perdig\u0302u."}]